EkBass/fiwiki-20250220-pages-articles huggingface dataset:
Seututie 706

Seututie 706 oli vuoteen 1996 asti Töysästä Soinin Laasalaan Lehtimäen kautta kulkenut tie. Vuoden 1996 tienumerointiuudistuksessa tiestä muodostettiin yhdystiet 7060 ja 7069 sen liikenteellisen merkityksen vähennyttyä. Töysä- Lehtimäki osuudesta tuli yhdystie numero 7060 ja Lehtimäki-Laasala on nykyään yhdystie 7069. Lehtimäen kirkonkylän ja Peräkylän välisestä osuudesta tuli osa kantatietä 68. ==Lähteet== ==Aiheesta muualla== * Seututien 706 reitti Google Mapsissa Luokka:Lakkautetut seututiet Luokka:Töysä Luokka:Lehtimäki Luokka:Soinin liikenne
Hongkong kesäolympialaisissa 2020

Hongkong osallistui omana joukkueenaan erillään Kiinasta Tokion kesäolympialaisiin vuonna 2020. Kiinan harjoittama politiikka Hongkongissa ja kaupungin autonomian nakertaminen ovat johtaneet Hongkongin oman olympiajoukkueen kyseenalaistamiseen. Kaupunki voitti kisoissa ensimmäisen kultamitalinsa Hongkongin luovutuksen jälkeen vuonna 1997. Hongkongin voittaessa mitaleja soitetaan Kiinan kansallislaulu.. == Mitalistit == Mitali Nimi Urheilumuoto Laji Päivämäärä Cheung Ka-long Miekkailu Miesten floretti 26. heinäkuuta Siobhán Haughey Uinti Naisten 200 m vapaauinti 28. heinäkuuta Siobhán Haughey Uinti Naisten 100 m vapaauinti 30. heinäkuuta Doo Hoi Kem Lee Ho Ching Minnie Soo Wai Yam Pöytätennis Naisten joukkuepeli 5. elokuuta Grace Lau Karate Naisten kata 5. elokuuta Lee Wai Sze Pyöräily Naisten eräajo 8. elokuuta == Joukkue == Hongkong lähetti Tokioon 46-henkisen joukkueen, jossa oli 18 miestä ja 28 naista. == Lähteet == Luokka:Hongkong olympialaisissa Luokka:Valtiot kesäolympialaisissa 2020
Land of Mine

Land of Mine () on vuonna 2015 ensi-iltansa saanut tanskalais-saksalainen historiallinen sotadraamaelokuva, jonka on ohjannut ja käsikirjoittanut Martin Zandvliet. Elokuva seuraa joukkoa nuoria saksalaisia sotavankeja, joiden tehtävänä on hävittää ne kaksi miljoonaa maamiinaa, jotka Saksan miehitysjoukot hautasivat Jyllannin länsirannikon hiekkaan. Elokuva oli ehdolla parhaan vieraskielisen elokuvan Oscar-palkinnon saajaksi vuoden 2017 gaalassa. == Näyttelijät == == Lähteet == == Aiheesta muualla == * Luokka:Vuoden 2015 elokuvat Luokka:Saksalaiset elokuvat Luokka:Tanskalaiset elokuvat Luokka:Sotadraamat Luokka:Vankilaelokuvat Luokka:Toiseen maailmansotaan pohjautuvat elokuvat
Université Paris Cité

Université Paris Cité (lyhyesti U Paris Cité) on julkinen yliopisto Pariisissa Ranskassa. Se luotiin vuonna 2019, kun Université Paris Descartes ja Université Paris-Diderot sulautuivat yhteenDécret n° 2019-209 du 20 mars 2019 portant création de l'université de Paris et approbation de ses statuts . Vuoteen 2022 asti yliopiston nimi oli Université de Paris.Décret n° 2022-327 du 4 mars 2022 portant dénomination d'établissement public expérimental Yliopisto koostuu kolmesta tiedekunnasta: * Terveystieteellinen tiedekunta (la Faculté de Santé) * Yhteiskuntatieteellinen ja humanistinen tiedekunta (la Faculté des Sociétés et Humanités) * Luonnontieteellinen tiedekunta (la Faculté des Sciences) == Tunnettuja alumneja == * Laurent Gbagbo, norsunluurannikkolainen poliitikko ja maan entinen presidentti ==Lähteet== ==Aiheesta muualla== *Yliopiston kotisivut Luokka:Ranskan yliopistot Luokka:Pariisin koulutus Luokka:Seulonnan keskeiset artikkelit
Yhdystie 6991

Yhdystie 6991 on Etelä-Pohjanmaalla sijaitseva noin 35 kilometriä pitkä tie Kuortaneella ja Lapualla. ==Reitti== Mäyry–Länsiranta–Vasunmäki–Tiistenjoki–Ylikylä–Haapakoski–Lapua ===Tien kulku=== Yhdystie lähtee Kuortaneen Mäyrystä seututieltä 697 etelään. Yhdystie kulkee Kuortaneenjärven länsipuolta ja menee Länsirannan kylän lävitse. Vasunmäellä on risteys josta tämä tie kääntyy länteen kohti Lapuan Ylikylää kun pohjoiseen jatkaa yhdystie 6992. Ylikylässä tie kaartaa luoteeseen päin jolloin se ohittaa Tiistenjoen ja Haapakosken kylät. Haapakosken jälkeen tie kaartaa takaisin länteen ja päättyy pian valtatien 19 ja yhdystien 7044 risteykseen. ===Tien osoitenimet=== Mäyrystä Vasunmäen risteykseen yhdystien nimenä on Länsirannantie. Vasunmäellä tien nimeksi vaihtuu Vasunmäentie joka pysyy samana Lapuan päätepisteeseen asti. ==Lähteet== 6991 Luokka:Kuortaneen liikenne Luokka:Lapuan liikenne
Johan Fredrik Gefwert

Johan Fredrik Gefwert (4. marraskuuta 1821 – 11. tammikuuta 1881) oli ruotsalaissyntyinen Tampereella vaikuttanut vuori-insinööri ja tehtaanjohtaja.Pyynikin kirkkopuisto : Johan Fredrik Gefwert 4.11.1821 - 11.1.1881 Tampereen ev. lut. seurakunnat : Pyynikin kirkkopuisto : Hautamuistomerkit : Gefwert Johan Fredrik Vallonilaiseen vuorimiessukuun kuulunut Gefwert kävi Ruotsissa Falunin vuoriopiston kurssin ja hän muutti Tampereelle vuonna 1843. Gefwertin johdolla rakennettiin Tammerkosken itärannalle Tampellan masuuni. Haverin kaivoksen rautamalmia käyttänyt masuuni valmistui 1844 mutta kun malmi osoittautui heikkolaatuiseksi masuuni alkoi käyttää raaka-aineena pääasiassa järvimalmia ja suomalmia. Masuunin yhteydessä toimi myös valimo ja paja. Masuuni laitoksineen myytiin 1856 Gustaf August Wasastjernalle, joka perusti sen yhteyteen konepajan. Tämä konepaja ja varatuomari Adolf Törngrenin vuonna 1856 perustama pellavakehräämö ja -kutomo yhdistettiin vuonna 1861 Tammerfors Linne- & Jern-Manufaktur Aktie-Bolag -nimiseksi yhtiöksi (vuodesta 1938 alkaen Tampereen Pellava- ja Rauta- Teollisuus Osake-Yhtiö, sittemmin Oy Tampella Ab). Gefwert oli pitkään konepajan johtajana ja kirjanpitäjänä ja hän työskenteli Tampereen Pellava- ja Rauta-Teollisuus Osake-Yhtiön palveluksessa aina eläkkeelle siirtymiseensä asti 1878. Gefwert oli naimisissa Agatha Johanna Lampenin (1818–1875) kanssa. Leskeksi jäätyään hän meni toisen kerran naimisiin paperitehtaan mestari Lindenin lesken Hulda Johanna Hartmanin kanssa. Gefwertin tytär ensimmäisestä avioliitosta Hilda Maria Gefwert (s. 1848) meni naimisiin Tampereen Pellava- ja Rauta-Teollisuus Osake-Yhtiön konepajan johtajana toimineen insinööri Hermann Kauffmanin kanssa. Gefwertin hauta on Tampereen Aleksanterin kirkon vieressä olevassa Pyynikin kirkkopuistossa. == Lähteet == Luokka:Ruotsalaiset insinöörit Luokka:Ruukinpatruunat Luokka:Vuonna 1821 syntyneet Luokka:Vuonna 1881 kuolleet
Pentti Marttinen

Pentti Kalervo Marttinen (19. tammikuuta 1927 Viipuri – 15. lokakuuta 2008) oli suomalainen näyttelijä. Harrastajana 1940-luvulla aloittanut Marttinen ryhtyi ammattilaiseksi 1963, ja teki valtaosan urastaan Oulun kaupunginteatterissa. == Ura == Marttisen vanhemmat olivat sihteeri Reino Marttinen ja Kerttu Mikkonen. Hän suoritti opintoja muun muassa Oulun musiikkiopistossa. Taiteellisen uransa Marttinen aloitti iltanäyttelijänä Kajaanin työväenteatterissa 1945–1963, samaan aikaan hänellä oli päätyö Kainuun Osuusliikkeessä. Marttinen siirtyi ammattinäyttelijäksi Oulun kaupunginteatteriin 1963–1967. Näyttelijänura jatkui Turun kaupunginteatterissa 1967–1971 ja Jyväskylän kaupunginteatterissa 1971–1973, minkä jälkeen hän palasi Oulun kaupunginteatteriin, josta hän eläköityi 1990. Marttisen rooleja olivat muun muassa Akusti (Niskavuoren Heta), Akseli (Täällä Pohjantähden alla), Henry Higgins (Pygmalion), Raskolnikov (Rikos ja rangaistus), Ossian (Katupeilin takana) ja Aapo (Seitsemän veljestä). Marttisella oli useita operetti- ja musikaalitehtäviä.Teatterin maailma 1965, s. 278–279 Marttinen näytteli pienehkön sivuroolin rovastina Matti Kassilan Niskavuori-elokuvassa 1984. Pentti Marttinen on haudattu Kajaanin vanhalle hautausmaalle vanhempiensa hautaan. == Lähteet == * * * * === Viitteet === Luokka:Suomalaiset näyttelijät Luokka:Vuonna 1927 syntyneet Luokka:Vuonna 2008 kuolleet
Renstrandsträsket

Renstrandsträsket on rannoiltaan soistunut järvi Porvoon itäosassa itäisellä Uudellamaalla. Sen pinta-ala on 27,9 hehtaaria. Etäisyys Porvoon keskustasta on kolmetoista kilometriä itäkoilliseen.Renstrandsträsket. Järviwiki. Viitattu 12.7.2021. == Maantiede == Renstrandsträsketin pituus etelästä pohjoiseen on noin 600 metriä. Saaria ei ole. Renstrandsträsketiä reunustaa Järvikylän viljelysalue. Pohjoisrannalla on metsää. Järveen virtaa laskuojia peltojen halki kaikista ilmansuunnista, järven eteläkolkasta lähtee laskuoja Storängsbäckeniin, joka virtaa länteen kohti Pientä Pernajanlahtea. Renstrandsträsket (81.034.1.001) kuuluu Långängsbäckenin valuma-alueeseen (81.034), joka on kolmannen jakovaiheen vesistö Suomenlahden rannikkoalueen päävesistössä (81). Renstrandsträsket on Långängsbäckenin valuma-alueen ainoa yli hehtaarin laajuinen järvi.Långängsbäckenin valuma-alue (81.034). Järviwiki. Viitattu 12.7.2021. Renstrandsträsket on viidenneksi laajin Porvoon 45:stä vähintään hehtaarin laajuisesta järvestä. Kuudenneksi laajin on Storträsket.Porvoo. Järviwiki. Viitattu 12.7.2021. == Lähteet == Luokka:Porvoon järvet
István Joós

István Joós (s. 27. maaliskuuta 1953 Győr) on unkarilainen ratameloja, olympiamitalisti ja kolminkertainen MM-mitalisti. Joós saavutti Moskovan kesäolympialaisissa 1980 hopeaa 1 000 metrin kajakkikaksikossa parinaan István Szabó. Kajakkiyksikön 1 000 metrillä hän karsiutui samoissa olympialaisissa välierissä. Joós voitti MM-hopeaa Sofiassa 1977 kajakkinelosen 10 000 metrillä ja Nottinghamissa 1981 kajakkikaksikon 10 000 metrillä. MM-pronssia hänellä on Belgradista 1978 kajakkiyksikön 10 000 metrin kilpailusta. Joós edusti Rába ETO -seuraa. Hän on pituudeltaan 186-senttimetrinen ja painaa 85 kilogrammaa. == Lähteet == Luokka:Unkarilaiset melojat Luokka:Unkarilaiset olympiamitalistit Luokka:Vuonna 1953 syntyneet Luokka:Elävät henkilöt
Carl Zuhr

Johan Carl Zuhr (3. toukokuuta 1821 Lyypekki – 30. syyskuuta 1876 Tampere) oli saksalaissyntyinen Tampereella vaikuttanut kauppias ja tehtaanjohtaja.Pyynikin kirkkopuisto : Johan Carl Zuhr 3.5.1821 - 30.9.1876Tampereen ev. lut. seurakunnat : Pyynikin kirkkopuisto : Hautamuistomerkit : Zuhr Carl Zuhr matkusteli lyypekkiläisen yrityksen asiamiehenä Suomessa ja hän tutustui täällä tehtailija Axel Wilhelm Wahreniin. Yhdessä he perustivat Tammelan pitäjään Wiksbergin puuvillakutomon. Tämä kutomo ja Forssan kehräämö yhdistettiin vuonna 1859 Forssa Osakeyhtiöksi. Zuhr toimi Tampereen pellavatehtaan isännöitsijänä 1866-1869 ja hän perusti vuonna 1869 Tampereen Tulitikkutehdas Oy:n yhdessä tehtailija Frans Wilhelm von Frenckellin kanssa sen jälkeen kun he ostivat Laurenin konkurssiin menneen tulitikkutehtaan. Zuhr osti vuonna 1869 liikekumppaniensa kanssa myös konkurssiin menneen Tampereen verkatehtaan Suomen Pankilta. Zuhr toimi sitten verkatehtaan johtajana aina kuolemaansa saakka 1876. Carl Zuhr oli naimisissa vuodesta 1857 Sortavalasta kotoisin olleen Katarina Adelaide Hasselblattin kanssa. Heidän tyttärensä oli näyttelijä Selma Riégo. Carl Zuhrin hauta on Tampereen Aleksanterin kirkon vieressä olevassa Pyynikin kirkkopuistossa. == Lähteet == Luokka:Saksalaiset henkilöt Luokka:Suomalaiset yritysjohtajat Luokka:Vuonna 1821 syntyneet Luokka:Vuonna 1876 kuolleet
Yokohama Rubber Company

The Yokohama Rubber Company () on japanilainen rengasvalmistaja. Yritys on perustettu vuonna 1917, ja sen päätuotteita ovat renkaat sekä useat muut kumipohjaiset tuotteet, kuten esimerkiksi liukuhihnat, letkut ja liimat. Yhtiö valmistaa myös esimerkiksi komponentteja lentokoneisiin ja Golf-varusteita. Yhtiön liikevaihdosta kuitenkin 70% (2020) koostuu renkaista, ja sen rengasmerkkejä ovat mm. Advan, BluEarth, Geolandar ja iceGUARD. Yokohama Rubber Company oli Valioliigassa pelaavan lontoolaisen Chelsea FC- jalkapallojoukkueen paitasponsorina vuosina 2015-2020. Sopimuksen arvon arveltiin olevan yli 60 miljoonaa euroa vuodessa. == Moottoriurheilu == Yhtiö toimittaa renkaita eri moottoriurheilusarjoihin. Super Formula -sarjaan yhtiö toimittaa kaudesta 2023 alkaen renkaita, joiden valmistukseen käytetään osittain ekologisesti kestäviä materiaaleja. == Lähteet == Luokka:Japanilaiset teollisuusyritykset Luokka:Japanilaiset pörssiyhtiöt Luokka:Rengasvalmistajat
Juho Kokko (selostaja)

Juho Kokko (s. 30. heinäkuuta 1999) on suomalainen urheiluselostaja ja toimittaja. Kokko on tullut tunnetuksi jääkiekon ja moottoriurheilun selostajana. Hän aloitti jääkiekon Mestiksen selostamisen 16-vuotiaana Fanseat-kanavalla vuonna 2016. Jääkiekon SM-liigaotteluita hän on selostanut vuodesta 2017 alkaen C Morelle, Telialle ja Ruudulle. Kaudesta 2022 eteenpäin Kokko on toiminut rallin MM-sarjan pääselostajana C Morella. Lisäksi Kokko selostaa myös rallicrossin MM-sarjaa ja driftingiä. Hänet on tunnettu intohimoisesta asenteesta moottoriurheiluun ja maininnut suurimmaksi haaveeksi selostaa Formula Ykkösiä. Hän on selostanut myös jalkapalloa muun muassa Veikkaus-TV:lle. Formuloita Kokko on selostanut V Sportille ja Elisa Viihde Sportille. Lisäksi Kokko on toiminut vuoden 2020 kesällä Etelä-Saimaan ja Uutisvuoksen toimittajana. Kokko on ylioppilas. Hän valmistui kesäkuussa 2018 Kimpisen lukiosta. Ja sitä ennen hän valmistui Kimpisen yläasteelta. Kokko opiskelee Jyväskylän yliopistossa, pääaineena journalistiikka. Varusmiesaikoinaan Kokko toimi maasotakoulussa soittokunnan mediavarusmiehenä. Hän juonsi Puolustusvoimien kesäkiertueen 2019 ja 2022. Hänen sotilasarvonsa on korpraali ja hänelle on myönnetty Rakuunaristi. == Lähteet == Luokka:Suomalaiset urheiluselostajat Luokka:Suomalaiset toimittajat Luokka:Vuonna 1999 syntyneet Luokka:Elävät henkilöt
China Uncensored

China Uncensored (suom. suurin piirtein Kiina sensuroimattomana) on yhdysvaltalainen poliittista kommentointia tekevä YouTube-kanava, jonka sisältö keskittyy aiheisiin, joista Kiina ei halua ulkomaiden tietävän (mm. ihmisoikeusloukkaukset ja valtataistelut kommunistisen puolueen sisällä). Vakavista aiheista huolimatta videoiden sävy on satiirinen. Elokuussa 2021 kanavalla oli YouTubessa 1,66 miljoonaa tilaajaa. Kanavan tekee yhteistyötä New Tang Dynasty Television -televisiokanavan kanssa. China Uncensored tuottaa tekemistään jaksoista laajennettuja versioita, joihin NTD lisää kiinankieliset tekstitykset ja lähettää niitä sitten Manner-Kiinassa. China Uncensored on sanonut, että NTD ei maksa tästä mitään, vaan suurin osa (72 %) YouTube- kanavan rahoituksesta on peräisin katsojien tekemistä lahjoituksista mm. Patreon-sivuston kautta.. NTD puolestaan on Falun Gong -järjestöön linkittyvä voittoatavoittelematon yhdistys. Kanava aloitti toimintansa vuonna 2012. Juontajana on alusta asti toiminut Chris Chappell. Mukana ohjelmaa kirjoittamassa ovat myös Shelley Zhang ja Matt Gnaizda. Kaikilla kolmella on kokemusta toimittajan työstä, jossa käsitellään Kiinaa. Ohjelman taustalla on yhtiö nimeltä America Uncovered LLC, joka on rekisteröitynyt New Yorkissa.. YouTube-ohjelman lisäksi ohjelman tekijät tuottavat myös podcastia nimeltä China Unscripted. Apple TV esti YouTube-kanavan omasta palvelustaan vuonna 2017 siten, ettei sitä näkynyt Manner-Kiinassa, Hongkongissa ja Taiwanissa. Tämä nostatti kohun, sillä Hongkongilla ja Taiwanilla on omat, Pekingistä itsenäiset, lakinsa. Apple palautti kanavan valikoimaansa myöhemmin.. == Lähteet == == Aiheesta muualla == * China Uncensored -kanava YouTubessa Luokka:Yhdysvaltalaiset Youtube-kanavat Luokka:Falun Gong
Université de Paris

Université de Paris tarkoittaa seuraavia: * Université de Paris, 1793 lakkautettu yliopisto, "vanha yliopisto" * Pariisin yliopisto * Université Paris Cité, vuonna 2019 muodostettu yliopisto
Lee Wai-sze

Sarah Lee Wai-sze (; s. 12. toukokuuta 1987) on hongkongilainen ratapyöräilijä. Lee syntyi vuonna 1987 Hongkongin Kowloonissa ja kävi kahta katolista koulua, joita hän edusti 100 ja 400 metrin juoksussa. Ammattilaispyöräilijä hänestä tuli vuonna 2004. Hänen ensimmäinen merkittävä saavutuksensa oli vuoden 2010 Aasian kisoissa, joissa hän voitti kultaa 500 metrin aika-ajossa. Vuoden 2012 kesäolympialaisissa Lontoossa hän oli yksi Hongkongin joukkueen lipunkantajista. Hän voitti samoissa kisoissa pronssia naisten keirinissä. Tokion kesäolympialaisissa vuonna 2021 hän voitti pronssia naisten eräajossa ollen näin ollen ensimmäinen hongkongilainen, joka on voittanut mitalin kaksissa olympiakisoissa. Lee on baptistikristitty. Hän pitää esikuvanaan Britannian kuusinkertaista olympiakultamitalistia Chris Hoyta. == Lähteet == Luokka:Hongkongilaiset olympiamitalistit
José Cardoso Pires

José Cardoso Pires (1925 San José de Peso, Portugali – 1998 Lissabon, Portugali) oli portugalilainen kirjailija. Hän oli aluksi surrealisti, mutta myöhemmin hän edusti toista neorealismia. Hänen läpimurtonsa tapahtui 1960-luvun alkupuolella, jolloin hän julkaisi 1963 novellikokoelman jogos do Azar ja romaanin Hóspedes de Job. Tunnetuin teos on Kruununperijä (1968), joka kuvaa Portugalin maaseutua salapoliisiromaanin tyyliin. Hän käsittelee romaaneissaan myös fasismia ja silloista lähimenneisyyttä. ==Suomennettuja runoja== * Kruununperijä (O delfim, 1968), suom. Ilse von Hellens, Jyväskylä: Gummerus 1974 ISBN 951-20-0885-8 ==Lähteet== Luokka:Portugalilaiset kirjailijat Luokka:Vuonna 1925 syntyneet Luokka:Vuonna 1998 kuolleet
Luonnonlaki (elokuva)

Luonnonlaki on Mika Rantosen ja Verena Netzerin ohjaama, käsikirjoittama, tuottama ja kuvaama suomalainen dokumenttielokuva vuodelta 2019. Elokuva käsittelee maatilan sukupolvenvaihdosta. Se kertoo Pohjois-Savossa sijaitsevasta Partasen tilasta, jolle sen nykyinen isäntä Juha haluaisi jatkajan Henry-pojastaan. Henrylle päätös on vaikea maatilan velkaisuuden sekä koko maatalouselinkeinon tulevaisuudennäkymien takia. == Lähteet == == Aiheesta muualla == * Luokka:Vuoden 2019 dokumenttielokuvat Luokka:Vuoden 2019 suomalaiset elokuvat Luokka:Suomalaiset_dokumenttielokuvat
Pagainmakaki

Pagainmakaki (Macaca pagensis) on makakien sukuun kuuluva äärimmäisen uhanalainen apinalaji. Pagainmakakia tavataan ainoastaan Indonesiassa eteläisimmillä Mentawaisaarilla Sumatran länsipuolella. Pagainmakakit liikkuvat 5–25 yksilön ryhmissä metsänpohjassa ja alaoksilla. ==Lähteet== Luokka:Marakattiapinat
Yhdystie 6992

Yhdystie 6992 on Etelä-Pohjanmaalla Kuortaneen kunnassa sijaitseva 2,2 kilometriä pitkä yhdystie. Sen reitti on Vasunmäki–Salmi. ==Tien kulku== Tie lähtee Vasunmäen risteyksestä, jossa sen kanssa risteää yhdystie 6991 Mäyryyn sekä Lapualle. Vasunmäeltä tie kulkee loivasti koilliseen päin 1,2 kilometrin ajan kunnes tulee kaarre joka kääntää tien suunnan enemmän koilliseen. Tätä ennen yhdystien kanssa on ristennyt vain nimettömiä yksityisiä teitä, mutta kaarteen alussa tie risteää Hautamäentien kanssa. Kaarteen jälkeen tie saapuu salmen ylittävälle sillalle, joka erottaa Kuortaneenjärven ja Seurusjärven toisistaan. Sillan ylityksen jälkeen tie saapuu Salmen kylään jossa se alkaa hieman mutkitella. Ruonantien kanssa risteytymisen jälkeen tie jatkaa miltei viivasuorana aina päätepisteelleen kantatielle 66 asti. Yhdystien osoitenimenä on koko matkan ajan Salmentie. Tie on myös kokonaan päällystetty. ==Lähteet== 6992 Luokka:Kuortaneen liikenne
GAL–TAN

GAL–TAN-asteikko on arvojen ja puolueiden poliittinen ulottuvuus. Siinä kuusi ominaisuutta on koottu kahteen pääryhmään, jotka on edustettu asteikolla. Suomalaisissa lehdissä GAL–TAN-akselia kutsutaan joskus osittain harhaanjohtavasti liberaali-konservatiiviakseliksi. GAL tarkoittaa vihreää, vaihtoehtoista ja libertaaria, kun taas vastakkainen ääripää TAN tarkoittaa perinteistä, autoritaarista ja nationalistista. Tämän järjestelmän rajalinja ei ole uudelleenjakopolitiikka, vaan sosiaaliset ja kulttuuriset arvot. Kansainvälinen tutkimusryhmä CHES 1999 aloitti asteikon käytön. Hooghe, Marks ja Wilson loivat termin GAL–TAN () vuonna 2002. == Suomi == Vuoden 2019 eduskuntavaaleissa puolueiden keskivertoehdokkaiden järjestys GAL–TAN- akselilla oli vihreät, vasemmistoliitto, RKP, SDP, kokoomus, keskusta, kristillisdemokraatit, perussuomalaiset. Eli kokoomus ja sosiaalidemokraatit olivat vaihtaneet paikkoja. Keskivertoäänestäjä oli SDP:n kohdalla, joskin kaikki kolme olivat lähellä toisiaan tässä, ei oikeisto-vasemmistoakselilla. Suomen vuosien 2015 ja 2019 eduskuntavaaleissa GAL–TAN-akseli kuvasi huonosti suuntautumisia: sijoittuminen nationalismi-kansainvälisyys-akselilla (etenkin suhtautuminen maahanmuuttoon) ei vastannut sijoittumista akselilla liberaali- perinteinen, ja näin ollen GAL–TAN sekoitti päällekkäin ilmiöt, jotka eivät sovi yhteen. == Ruotsi == Ruotsissa GAL–TAN-asteikkoa ovat käyttäneet politiikan tutkijat"Hur endimensionellt är det svenska partisystemet? ", henrikoscarsson.com, 24 januari 2015. Åtkomst den 12 november 2016., ja sillä on ollut vaikutusta keskusteluun vuodesta 2016.Robert Sundberg. "Alla talar om GAL-TAN", dalademokraten.se, 13 augusti 2016. Åtkomst den 12 november 2016. Joulukuussa 2018 Ruotsin kielen ja kansanperinteen tutkimuslaitos () nimesi ”gal-tan-asteikko”-sanan () yhdeksi vuoden 2018 uusista sanoista. GAL–TAN- akselia on kutsuttu keskeneräiseksi ja valmisteltuksi, ja sitä on kyseenalaistettu analyysityökaluna, koska on epäselvää, onko GAL-päähän luokitelluilla ihmisillä paljonkaan yhteistä. Politologi Sören Holmberg sanoi helmikuussa 2021, että GAL–TAN-asteikon tuki on erittäin heikko erityisesti Ruotsissa ja että asteikkoon sisältyvien tekijöiden välinen yhteys on heikko. Holmberg uskoo, että sen sijaan asteikko mittaa ensisijaisesti nationalismia. == Katso myös == * Hevosenkenkäteoria == Viitteet == Luokka:Poliittinen kirjo
Jimi Sero

Jimi Sero (s. 1965) on suomalainen basisti, joka on soittanut muun muassa Smackissa, Pelle Miljoonan Miljoonaliiga-kokoonpanossa, Ballsissa ja Problemsissa?. Seron levytysura käynnistyi Johnny Lee Michaelsin Sound Storm Shock -yhtyeestä, joka julkaisi kaksi singleä vuosina 1983–1984. Vuonna 1984 hän siirtyi Pelle Miljoonan Miljoonanliiga-kokoonpanoon. Sero soitti seuraavana vuonna ilmestyneellä Enkeltenkaupungissa...-albumilla mutta erosi yhtyeestä pian sen julkaisemisen jälkeen. Smackin bastisiksi hän siirtyi toukokuussa 1986 Cheri Martinin tilalle. Sero oli mukana Live Desire -livealbumilla, Smackin Yhdysvaltojen kiertueella sekä yhtyeen pitkäsoitoilla Salvation ja Radical. Sero soitti Smackissa vuoteen 1989 asti. Smackin jälkeen hän on soittanut Problemsissa?, Ballsissa ja National Nightmare -yhtyeessä, jonka ensimmäinen albumi Sangre Salvaje! ilmestyi vuonna 2018. Serolla diagnosoitiin kilpirauhassyöpä vuonna 2000. Hän on työskennellyt 2000-luvulla myös räätälinä. == Lähteet == == Kirjallisuutta == * Luokka:Suomalaiset basistit Luokka:Vuonna 1965 syntyneet Luokka:Elävät henkilöt
Nina Derwael

Nina Derwael (s. 26. maaliskuuta 2000 Sint-Truiden) on belgialainen telinevoimistelija, olympiavoittaja, maailman- ja euroopanmestari, joka on menestynyt etenkin eritasonojapuilla. Hän on maansa ensimmäinen telinevoimistelun olympiavoittaja, maailmanmestarihttps://web.archive.org/web/20181107010204/http://www.flanderstoday.eu/flemish- gymnast-makes-history-first-gold-medal-world-championships ja naisten telinevoimistelun olympiamitalistihttps://olympics.com/tokyo-2020/en/news/nina-derwael-wins- women-s-uneven-bars-gold-first-for-a-belgian-woman , MM- mitalistihttps://web.archive.org/web/20171008182201/http://www.intlgymnast.com/index.php?option=com_content&view;=article&id;=4936:derwael- on-historic-bars-bronze-its-all-so-surreal&catid;=105:2017-worlds- championships-news&Itemid;=333 sekä Euroopan mestarihttps://www.insidethegames.biz/articles/1049532/derwael-claims- belgiums-first-ever-european-artistic-gymnastics-championships-gold. Derwael on valittu Belgian vuoden naisurheilijaksi vuosina 2018, 2019 ja 2021. Derwael voitti eritasonojapuilla olympiakultaa Tokiossa 2020. Hän on voittanut samalla telineellä myös maailmanmestaruudet vuosina 2018 ja 2019, MM-pronssia vuosina 2017 ja 2022, Euroopan mestaruuden vuosina 2017 ja 2018 sekä kultaa Euroopan kisoissa 2019. Vuonna 2018 Derwael saavutti myös EM-hopeaa puomilla. Derwael kilpaili myös Rio de Janeiron kesäolympialaisissa 2016.OlympediaFIG == Lähteet == * * Profiili FIG * === Viitteet === == Aiheesta muualla == * Luokka:Belgialaiset voimistelijat Luokka:Belgialaiset olympiavoittajat Luokka:Vuonna 2000 syntyneet Luokka:Elävät henkilöt
Fidži kesäolympialaisissa 2020

Fidži osallistui vuoden 2020 Tokion kesäolympialaisiin. == Mitalistit == Mitali Nimi Urheilumuoto Laji Päivämäärä Fidžin rugby-7-maajoukkue Rugby Miesten rugby-7 28. heinäkuuta Fidžin naisten rugby-7-maajoukkue Rugby Naisten rugby-7 31. heinäkuuta == Joukkue == Fidži lähetti Tokioon 32-henkisen joukkueen, josta miehiä ja naisia oli molempia 16. == Lähteet == Luokka:Fidži olympialaisissa Luokka:Valtiot kesäolympialaisissa 2020
Ernst Weiss

Ernst Weiss (saksaksi: Weiß, 28. elokuuta 1882 Brünn, Itävalta-Unkari - 15\. kesäkuuta 1940 Pariisi, Ranska) oli itävaltalainen lääkäri, kirjailija ja olympiamitalisti. Etniseltä taustaltaan hän oli myös juutalainen. Hänen tunnetuimpia teoksiaan on muun muassa Adolf Hitlerin aikakautta käsittelevä romaani Silminnäkijä. thumb|300px|Ernst Weissin muistolaatta Berliinin Luitpoldstraßella. Weiss toimi uransa alussa lääkärinä ja kirurgina, palvellen muun muassa Itävallan lääkintäjoukoissa ensimmäisessä maailmansodassa, mistä hänet palkittiin kultaisella kunniaristillä. Sodan jälkeen hän muutti Berliiniin vuonna 1921, missä hän kirjoitti useita romaanejaan. Weiss osallistui saksalaisella lisenssillä vuoden 1928 Amsterdamin olympialaisiin, joissa hänet palkittiin hopealla epiikassa teoksestaan Orlamünden Boëthius. Teos sai myös Adalbert Stifter-palkinnon. Juutalaisvainojen vuoksi Weiss lähti Natsi-Saksasta ja muutti 1930-luvun puolivälissä Pariisiin, koska hänen taiteilija-apurahahakemuksensa Amerikan saksalaisen kulttuurin killalle () hylättiin. Weiss teki itsemurhan kesäkuussa 1940, kun saksalaisjoukot valtasivat Pariisin toisen maailmansodan aikana. Weiss kiinnostui lääkärin opinnoissaan ja työssään hypnoosista, unista sekä erilaisista sairaskertomuksista, mitkä tulevat esille hänen kirjoittamassaan romaanissa Silminnäkijä. Hän ystävystyi läheisesti kirjailija Franz Kafkan kanssa sekä sai vaikutteita useilta oman aikansa saksalaisilta kirjailijoilta. == Valikoituja teoksia == *Die Galeere (, 1913) *Der Kampf (myöhemmin uudella nimellä Franziska, 1916) *Orlamünden Boëthius (1928) *Georg Letham. Arzt und Mörder (1931) *Der Augenzeuge (, julkaistu vuonna 1963) == Lähteet == Luokka:Vuonna 1882 syntyneet Luokka:Vuonna 1940 kuolleet Luokka:Itsemurhan tehneet Luokka:Itävaltalaiset kirjailijat Luokka:Itävaltalaiset lääkärit Luokka:Saksalaiset olympiamitalistit
Aune Seme

Aune Kyllikki Seme (o.s. Silvast, v. 1943–1944 Siltari, 23. lokakuuta 1915 Savonlinna – 2. joulukuuta 2014 Savonlinna) oli suomalainen järjestösihteeri ja maastohiihtäjä, joka teki pitkän uran sosialidemokraattisessa naisliikkeessä. Seme kävi Työväen Akatemian vuonna 1939, jonka jälkeen hän työskenteli Kuopiossa Osuuskauppa Kallan myymälänhoitajana. Jatkosodan aikana Seme työskenteli Pohjois-Savon sosialidemokraattisen piirin toimistonhoitajana ja sotavuosien jälkeen Sosialidemokraattisen Naisliiton toimitsijana Helsingissä. Vuosina 1959–1963 hän toimi myös Sos.-Dem. Naisliiton sihteerinä. Seme jäi eläkkeelle vuonna 1980 Lomakotien liiton taloudenhoitajan tehtävästä. Helsingin kaupunginvaltuuston jäsen hän oli vuosina 1952–1956. Savonlinnan Jyryä edustanut Seme saavutti urheilu-urallaan useita TUL:n mestaruuksia maastohiihdossa. Hiihdon ohella hän kilpaili myös yleisurheilussa. Vuonna 1937 Seme osallistui Tšekkoslovakian Janské Lázněssa järjestettyihin työläisolympialaisiin, jossa hän voitti 4 km joukkuehiihdon TUL:n joukkueessa yhdessä Hilma Lahtisen ja Irma Ruokokosken kanssa. Seme osallistui kisoissa myös syöksylaskuun sijoittuen kolmanneksi norjalaisen Borghild Monsenin ja Irma Ruokokosken jälkeen. Aune Seme kuoli kotonaan Savonlinnassa 99-vuotiaana joulukuussa 2014. == Lähteet == Luokka:Suomen Sosialidemokraattisen Puolueen poliitikot Luokka:Helsingin kaupunginvaltuutetut Luokka:Suomalaiset maastohiihtäjät Luokka:Työläisolympialaisten voittajat Luokka:Vuonna 1915 syntyneet Luokka:Vuonna 2014 kuolleet
Bhutan kesäolympialaisissa 2020

Bhutan osallistui Tokion kesäolympialaisiin vuonna 2020. Jousiampuja Karma tuli valituksi maan edustusjoukkueeseen olympialaisten kiintiöpaikkojen kautta ensimmäisenä bhutanilaisena ikinä, kun hän voitti karsintakisat Bangkokissa marraskuussa 2019. == Mitalistit == Ei mitaleja. == Joukkue == Bhutan lähetti Tokioon neljän hengen joukkueen, josta naisia ja miehiä oli kumpiakin kaksi. == Lähteet == kesäolympialaisissa 2020 Luokka:Valtiot kesäolympialaisissa 2020
Kosovo kesäolympialaisissa 2020

Kosovo osallistui Tokion kesäolympialaisiin vuonna 2020. Kyseessä oli toinen kerta, kun maa osallistui kisoihin. Kosovon presidentti Vjosa Osmani-Sadriu osallistui Tokiossa olympialaisten avajaistilaisuuteen ja tapasi tämän jälkeen Japanin pääministerin Yoshihide Sugan. == Mitalistit == Mitali Nimi Urheilutapahtuma Laji Päivämäärä Distria Krasniqi Judo Naisten 48 kg 24. heinäkuuta Nora Gjakova Judo Naisten 57 kg 26. heinäkuuta == Joukkue == Kosovo lähetti Tokioon 11-henkisen joukkueen, joista 6 on naisia ja 5 miehiä. == Lähteet == Luokka:Kosovo olympialaisissa Luokka:Valtiot kesäolympialaisissa 2020
Polvijärven talomuseo

Polvijärven talomuseo eli Polvijärven kotiseutumuseo on Polvijärven kunnan kirkonkylän Museomäeksi kutsutulla alueella sijaitseva kotiseutumuseo. Talomuseon pihapiirin päärakennus ja useat muut rakennukset on kuljetettu nykypaikalleen Kinahmon kylän Lappalanmäeltä. Ne kuvaavat 1800-luvun lopun ja 1900-luvun alun polvijärveläistä maalaistalo ulkorakennuksineen ja esineineen. Päärakennus on kirjailija Seppo Lappalaisen syntymäkoti, joka siirrettiin ulkomuseoalueelle vuonna 1965. Punaisen päärakennuksen seinässä on rakennuksen taustasta kertova muistolaatta. Museoalueen muut rakennukset siirrettiin päärakennuksen jälkeen: aitat, paja, riihi ja tuulimylly. Talomuseo avattiin elokuussa 1971. Kotiseutumuseota ylläpitää ylläpitää Polvijärvi-Seura ry. == Lähteet == Luokka:Polvijärven nähtävyydet Luokka:Polvijärven rakennukset ja rakennelmat Luokka:Suomen kotiseutumuseot
Luettelo vuonna 14 kuolleista henkilöistä

== Elokuu == * Augustus, Rooman ensimmäinen keisari 27 eaa.–14 jaa. (s. 63 eaa.) == Tuntematon päivämäärä == * Julia, Rooman keisari Augustuksen tytär (s. 39 eaa.) * Parthenios, kreikkalainen kieliopintutkija ja runoilija (s. 1. vuosisadalla eaa.) * Agrippa Postumus, Marcus Vipsanius Agrippan ja keisari Augustuksen tyttären Julian poika (s. 12 eaa.) == Katso myös == * Wikipedia:Henkilön kuolintiedon lisääminen * Wikiprojekti:Henkilöartikkeleiden syntymä- ja kuolinvuosiluokat * Wikipedia:Wikidata/Äskettäin kuolleita * 14
Pakolaisurheilijat kesäolympialaisissa 2020

Pakolaisurheilijoiden joukkue osallistui Tokion olympialaisiin vuonna 2020. Joukkue perustettiin jo vuoden 2016 kesäolympialaisiin. == Mitalistit == Ei mitaleja. == Joukkue == Pakoilaisurheilijoiden joukkue koostui 29 urheilijasta, joista naisia oli 10 ja 19 miehiä. Nimi Lähtömaa Nykyinen kotimaa Urheilumuoto Alaa Maso Syyria Saksa Uinti Yusra Mardini Syyria Saksa Uinti Dorian Keletela Kongo Portugali Yleisurheilu Rose Nathike Likonyen Etelä-Sudan Kenia Yleisurheilu James Nyang Chiengjiek Etelä-Sudan Kenia Yleisurheilu Anjelina Nadai Lohalith Etelä-Sudan Kenia Yleisurheilu Paulo Amotun Lokoro Etelä-Sudan Kenia Yleisurheilu Jamal Abdelmaji Eisa Mohammed Sudan Israel Yleisurheilu Tachlowini Gabriyesos Eritrea Israel Yleisurheilu Aram Mahmoud Syyria Sulkapallo Wessam Salamana Syyria Saksa Nyrkkeily Eldric Sella Rodriguez Nyrkkeily Saeid Fazloula Saksa Melonta Masomah Ali Zada Pyöräily Ahmad Badreddin Wais Syyria Pyöräily Sanda Aldass Syyria Judo Ahmad Alikaj Syyria Saksa Judo Muna Dahouk Syyria Judo Javad Mahjoub Judo Popole Misenga Judo Nigara Shaheen Judo Wael Shueb Syyria Saksa Karate Hamoon Derafshipour Karate Luna Solomon Eritrea Ammunta Dina Pouryounes Langeroudi Taekwondo Kimia Alizadeh Saksa Taekwondo Abdullah Sediqi Taekwondo Cyrille Fagat Tchatchet II Painonnosto Aker Al Obaidi Kreikkalais-roomalainen paini Lähde: == Lähteet == Luokka:Pakolaisuus Luokka:Valtiot kesäolympialaisissa 2020
Alex Yee

Alexander ”Alex” Amos Yee (s. 18. helmikuuta 1998 Lewisham) on brittiläinen triathlonisti ja olympiavoittaja. Yee kilpaili Tokion olympialaisissa 2020 yksilökilpailun lisäksi sekaviestissä. Yksilökilpailussa Yee oli toinen häviten voittajalle 11 sekuntia. Sekaviestikilpailussa Yee voitti olympiakultaa. ITU World Triathlon Seriesissä Yeen paras sijoitus on toinen vuodelta 2019. World Cup -kilpailuista Yee on voittanut vuonna 2019 Kapkaupungin kilpailun. ==Lähteet== Luokka:Brittiläiset triathlonistit Luokka:Brittiläiset olympiavoittajat Luokka:Vuonna 1998 syntyneet Luokka:Elävät henkilöt
Mete Gazoz

Mete Gazoz (9. kesäkuuta 1999 Istanbul) on turkkilainen jousiampuja ja olympiavoittaja. Gazoz teki kansainvälisen debyytin vuonna 2013. Ensimmäisessä kansainvälisessä kilpailussa Gazoz kilpaili huhtikuussa 2014, jolloin hän osallistui World Cupin kilpailuun. Ensimmäisiin MM-kilpailuihin hän osallistui vuonna 2015, mutta ei saavuttanut missään kilpailumuodossa menestystä. Ensimmäisen kansainvälisen arvokisamitalin hän voitti toukokuussa 2016, kun hän oli toinen EM-kilpailujen yksilökilpailussa. Lisäksi hän voitti samana vuonna kesäolympialaisten Euroopan karsintaturnauksen. Rion olympialaisissa Gazoz oli yksilökilpailun 17. Tokion olympialaisissa 2020 Gazoz kilpaili yksilökilpailun lisäksi sekajoukkuekilpailussa. Sekajoukkuekilpailussa hän eteni parinsa Yasemin Anagözin kanssa pronssiotteluun, jossa kuitenkin hävisivät meksikolaisparille. Yksilökilpailun karsinta-ammuntojen jälkeen Gazoz oli kymmenes. Gazoz eteni puolivälieriin voittamalla ensin Jeff Henckelsin, jonka jälkeen Ryan Tyackin ja Taylor Worthin. Puolivälierissä Gazoz voitti karsinta-ammuntojen toiseksi sijoittuneen Brady Ellisonin 7–3. Välierissä hän voitti japanilaisen Takaharu Furukawan 7–3 ja loppuottelussa italialaisen Mauro Nespolin 6–4. Pariisin olympialaisissa 2024 Gazoz oli mukana Turkin joukkueessa, joka sai miesten joukkuekilpailussa pronssia. ==Lähteet== Luokka:Turkkilaiset jousiampujat Luokka:Turkkilaiset olympiavoittajat Luokka:Vuonna 1999 syntyneet Luokka:Elävät henkilöt
Georg Kasimir Ladau

Georg Kasimir Ladau (10. tammikuuta 1843 Savonlinna – 20. tammikuuta 1914 Helsinki) oli suomalainen maanmittari ja valtiopäivämies.Ylioppilasmatrikkeli 1853–1899: Ladau Georg Kasimir Viitattu 2.8.2021. Ladaun vanhemmat olivat maanmittari Georg Gustaf Ladau ja Anna Fredrika Sohlman ja puoliso vuodesta 1892 Amanda Serafia (Mandi) Emanuelsson. Ladau tuli ylioppilaaksi Kuopiossa 1863 ja oli maanmittausauskultantti 1864. Lääninmaanmittarina Mikkelin läänissä hän toimi 1895–1910. Ladau sai kamarineuvoksen arvon 1905. Ladau oli aatelissäädyssä edustaja valtiopäivillä 1882.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, s. 1489-1493. ==Lähteet== Luokka:Suomalaiset maanmittarit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1843 syntyneet Luokka:Vuonna 1914 kuolleet
Alexis Fredrik Stewen-Steinheil

Alexis Fredrik Stewen-Steinheil (Steven-Steinheil) (20. lokakuuta 1849 Viipurin pitäjä – 1. kesäkuuta 1924 Viipuri) oli suomalainen kreivi ja virka- ja valtiopäivämies.Ylioppilasmatrikkeli 1853–1899: Steven-Steinheil Alexis Fredrik Viitattu 2.8.2021. Stewen-Steinheilin vanhemmat olivat kreivi Nikolai Steven Steinheil ja Augusta Charlotta Thesleff. Viipurissa 1870 ylioppilaaksi tullut Stewen-Steinheil oli keisarin Suomen asiain kanslian ylimääräinen virkamies vuodesta 1871, samoin kuin tilanomistaja Viipurin maalaiskunnassa ja Raudussa. Hän sai kamarijunkkarin arvon. Suomen sisällissodassa Stewen- Steinheil kuului Mannerheimin henkilökuntaan. Stewen-Steinheil oli aatelissäädyssä edustaja valtiopäivillä 1877–1878 ja 1882.Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur-Sällskapets Tryckeri, 1879, s. 1903-1907.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, s. 1489-1493. ==Lähteet== Luokka:Suomen suuriruhtinaskunnan virkamiehet Luokka:Suomen sisällissodan valkoiset Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1849 syntyneet Luokka:Vuonna 1924 kuolleet
Alexander Eugen Spåre

Alexander Eugen (Eugén) Spåre (4. kesäkuuta 1856 Pirkkala – 19. maaliskuuta 1907 Helsinki) oli suomalainen tuomari ja valtiopäivämies.Ylioppilasmatrikkeli 1853–1899: Spåre Alexander Eugén Viitattu 2.8.2021. Spåren vanhemmat olivat kihlakunnantuomari Karl Vilhelm Spåre ja Augusta Elisabet Rosalie von Knorring ja puoliso vuodesta 1891 Hilda Sigrid Johanna Kauffmann. Ylioppilaaksi 1875 tullut Spåre suoritti tuomarintutkinnon 1880 ja oikeustutkinnon 1881, varatuomarin arvon hän sai 1883. Hän oli hovioikeudenneuvos Viipurin hovioikeudessa vuodesta 1906, oltuaan sen palveluksessa jo pitkään. Spåre oli aatelissäädyssä edustaja valtiopäivillä 1882.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, s. 1489-1493. Spåren veljiä olivat Viipurin hovioikeuden varapresidentti Axel Johan Alfons Spåre ja juristi, virka- ja valtiopäivämies Karl Gustaf Spåre.Yrjö Kotivuori, Ylioppilasmatrikkeli 1640–1852: Karl Vilhelm Spåre. Verkkojulkaisu 2005. Viitattu 2.8.2021. ==Lähteet== Luokka:Suomalaiset tuomarit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1856 syntyneet Luokka:Vuonna 1907 kuolleet
Hiro Matsushita

Hiroyuki ”Hiro” Matsushita (, oik. 松下 弘幸, Matsushita Hiroyuki, s. 14. maaliskuuta 1961) on entinen Champ Car ja Formula Atlantic -sarjojen kuljettaja, joka voitti Toyotan Atlantic Championship -kilpailun vuonna 1989 ensimmäisenä ja ainoana japanilaisena kuljettajana. Hän on myös ensimmäinen japanilainen kuljettaja, joka kilpaili Indianapolis 500 -turnauksessa. Hän on Panasonicin perustajan Kōnosuke Matsushitan pojanpoika. Matsushita omistaa Swift Engineeringin, yhdysvaltalaisen insinööritoimiston, joka tunnettiin erilaisiin avopyöräsarjoihin valmistamistaan kilpa-autoista, kuten Formula Ford, Formula Atlantic, Champ Car World Series ja Formula Nippon. Matsushita asuu San Clementessä.https://ocbj.media.clients.ellingtoncms.com/static/ocbj/supplements/OCs- Wealthiest-2017.pdf/ OCs-Wealthiest == Lähteet == == Aiheesta muualla == Luokka:Vuonna 1961 syntyneet Luokka:Japanilaiset autourheilijat Luokka:Elävät henkilöt Luokka:Japanilaiset liikemiehet
Greysia Polii

Greysia Polii (11. elokuuta 1987 Jakarta) on indonesialainen sulkapalloilija ja olympiavoittaja. Polii saavutti olympiakultaa Tokiossa 2020 voitettuaan nelinpelin Apriyani Rahayun kanssa. He voittivat loppuottelussa kiinalaisparin Chen Qingchen ja Jia Yifan luvuin 21–19, 21–15. == Lähteet == Luokka:Indonesialaiset sulkapalloilijat Luokka:Indonesialaiset olympiavoittajat Luokka:Vuonna 1987 syntyneet Luokka:Elävät henkilöt
Pablo Graña

Pablo Graña (s. 21. maaliskuuta 1999) on espanjalainen ratameloja. Hän saavutti Szegedissä 2019 maailmanmestaruuden 200 metrin kanadalaiskaksikossa ajalla 36.066 ja Poznańissa 2021 Euroopan-mestaruuden samassa kilpailussa ajalla 36.900. Molemmissa mestaruuksissa hänen parinaan oli Alberto Pedrero. == Lähteet == Luokka:Espanjalaiset melojat Luokka:Vuonna 1999 syntyneet Luokka:Elävät henkilöt
Originals

Originals tai The Originals voi tarkoittaa seuraavia: * The Originals, yhdysvaltalainen R&B-; ja soul-yhtye * The Originals, Dave Gibbonsin sarjakuvaromaani vuodelta 2004 * The Originals, Vampyyrien sukua, yhdysvaltalainen draamasarja * The Originals, Kissin kokoelma-albumi vuodelta 1976 * Originals, Kuruptin hip hop -albumi vuodelta 2004 * Originals, The Flexatonesin albumi vuodelta 2007 * Originals, Princen albumi vuodelta 2019.
Alberto Pedrero

Alberto Pedrero (s. 9. syyskuuta 1995) on espanjalainen ratameloja. Hän saavutti Szegedissä 2019 maailmanmestaruuden 200 metrin kanadalaiskaksikossa ajalla 36.066 ja Poznańissa 2021 Euroopan-mestaruuden samassa kilpailussa ajalla 36.900. Molemmissa mestaruuksissa hänen parinaan oli Pablo Graña. == Lähteet == Luokka:Espanjalaiset melojat Luokka:Vuonna 1995 syntyneet Luokka:Elävät henkilöt
Kōnosuke Matsushita

Kōnosuke Matsushita (, 27. marraskuuta 1894 – 27. huhtikuuta 1989) oli japanilainen yrittäjä. Hän perusti vuonna 1918 elektroniikkayhtiö Panasonicin, koska hänen työnantajansa ei ollut kiinnostunut hänen kehittämästään uudesta sähkökoskettimesta. 1970-luvulla Matsushita jätti kokopäiväisen työskentelyn Panasonicilla. Hänen kuollessaan yhtiöllä oli 570 tytäryhtiötä ja 190 000 työntekijää. Elämänsä aikana Matsushita piti noin 3000 puhetta. Yhtiö käytti niitä vuonna 2024 luomaan yhdessä Matsuo-instituutin kanssa Matsushitaan perustuvan tekoälypersoonan. Sen tarkoitus on neuvoa käyttäjiään sen perusteella, mitä Matsushita itse olisi ajatellut tai tuntenut jostakin asiasta. == Lähteet == == Aiheesta muualla == *The Founder, Konosuke Matsushita Luokka:Japanilaiset liikemiehet Luokka:Vuonna 1894 syntyneet Luokka:Vuonna 1989 kuolleet Luokka:Panasonic
Zakir Hussain (maahockeypelaaja)

Zakir Hussain (1. tammikuuta 1934 Lahore, Brittiläinen Intia – 19. elokuuta 2019 Wah Cantonment) oli pakistanilainen maahockeypelaaja ja olympiavoittaja. Maalivahtina pelannut Hussain voitti Pakistanin miesten maajoukkueessa olympiakultaa Méxicossa 1968 ja olympiahopeaa Melbournessa 1956. Aasian kisoista Hussainin edustama Pakistan voitti kultamitalin vuosina 1958 ja 1962. Hussain kuoli Wah Cantonmentissa 85-vuotiaana 19. elokuuta 2019.https://www.geo.tv/latest/245208-olympian-zakir-hussian-passes- awayOlympedia.org == Lähteet == * === Viitteet === == Aiheesta muualla == * Luokka:Pakistanilaiset maahockeypelaajat Luokka:Pakistanilaiset olympiavoittajat Luokka:Vuonna 1934 syntyneet Luokka:Vuonna 2019 kuolleet
Heikki Norojärvi

Heikki Norojärvi (19. tammikuuta 1903 Ruovesi – 23. marraskuuta 1958 Vilppula) oli suomalainen maastohiihtäjä. Norojärvi edusti aluksi Työväen Urheiluliittoon kuulunutta Tampereen Yritystä ja voitti TUL:n mestaruuden 30 kilometrillä vuosina 1928–1929. Vuonna 1931 hän voitti Itävallan Mürzzuschlagissa järjestetyissä työläisolympialaisissa 15 km hiihdon sekä 10 km joukkuehiihdon yhdessä Matti Kääriän ja Martti Salmisen kanssa. Siirryttyään porvariseura Vilppulan Veton Norojärvi voitti 50 km SM-kultaa vuonna 1932, jolloin maan parhaat hiihtäjät olivat samaan aikaan Lake Placidin olympiakisoissa. Maanviljelijänä toiminut Norojärvi kuoli sydänkohtaukseen 55-vuotiaana marraskuussa 1958. == Lähteet == Luokka:Suomalaiset maastohiihtäjät Luokka:Työläisolympialaisten voittajat Luokka:Vuonna 1903 syntyneet Luokka:Vuonna 1958 kuolleet
Brunkom träsk

Brunkom träsk on matala järvi Raaseporin pohjoisosassa lounaisella Uudellamaalla. Sen pinta-ala on 52 hehtaaria. Etäisyys Tammisaaresta on kuusitoista kilometriä pohjoiskoilliseen.Brunkom träsk Järviwikissä. Viitattu 9.7.2014. == Maantiede == Brunkom träskin pituus lounaasta koilliseen on 1,6 kilometriä. Järvessä sijaitsee kaksi alle aarin laajuista luotoa. Brunkom träskin länsiosa on melko tasaleveä, itäosa on kapea. Syvin kohta sijaitsee altaan keskivaiheilla. Järven länsirannalla on pientaloja, koillisessa on viljelysaukea. Itärannalla sijaitsee pieni luonnonsuojelualue, järven pohjoispuolella on muinaishautoja. Brunkom träskiin virtaa laskuojia läheisiltä soilta. Pohjanpitäjänlahden perukka sijaitsee alle kaksi kilometriä järveltä länteen. Brunkom träskin pohjoispuolella sijaitsee Degersjön, itäpuolella sijaitsee Skogängsgölen (48,2 metriä mpy), josta kulkee laskuoja Brunkom träskiin. Brunkom träskin ekologinen tila on hyvä, vesitilavuus on 1 229 000 kuutiometriä. Brunkom träsk (82.002.1.003) kuuluu Fiskarsinjoen vesistöön (82.002), joka on kolmannen jakovaiheen vesistöalue Saaristomeren rannikkoalueen ja Ahvenanmaan päävesistössä (82). Fiskarsinjoen vesistöön kuuluu 76 vähintään hehtaarin laajuista järveä, joista laajimmat ovat Määrjärvi, Degersjön, Seljänalanen ja Simijärvi. Niitä seuraavat noin puolen neliökilometrin laajuiset Brunkom träsk ja Bastsjö.Fiskars ån valuma-alue (82.002). Järviwiki. Viitattu 12.7.2021. == Lähteet == Luokka:Raaseporin järvet Luokka:Fiskarsinjoen vesistö
Joseph Stoffel

Joseph ”Josy” Stoffel (27. kesäkuuta 1928 Differdange – 9. maaliskuuta 2021 Esch-sur-Alzette) oli luxemburgilainen telinevoimistelija. Stoffel kilpaili viisissä peräkkäisissä kesäolympialaisissa vuosina 1948–1964 ollen yksi harvoista tähän yltäneistä telinevoimistelijoista. Hänen parhaat sijoituksensa olympiatasolla olivat joukkuekilpailun 11. sija Lontoossa 1948 ja hevosen 12. sija Melbournessa 1956. Ottelussa hän oli parhaimmillaan 18:s Roomassa 1960. Tokion kesäolympialaisissa 1964 Stoffel toimi maansa lipunkantajana kisojen avajaisissa: hän loukkaantui kisoissa ja päätti uransa niiden jälkeen. Stoffel voitti hypyssä EM-pronssia Frankfurtissa 1955 kaksoisvoiton ottaneiden saksalaisten jälkeen. Baselin MM-kilpailuissa 1950 hän sijoittui ottelussa viidenneksi. Yhteensä Stoffel kilpaili neljissä MM- ja kuusissa EM- kilpailuissa. Hän voitti toistakymmentä Luxemburgin mestaruutta, ja maan parhaaksi urheilijaksi hänet valittiin vuosina 1957 ja 1960. Kilpauransa jälkeen Stoffel valmensi Luxemburgin voimistelumaajoukkuetta. Stoffel kuoli 92-vuotiaana 9. maaliskuuta 2021https://www.tageblatt.lu/non- classe/luxemburgischer-rekord-olympionike-josy-stoffel-mit-92-jahren- verstorben/Olympedia. == Lähteet == * === Viitteet === == Aiheesta muualla == * Luokka:Luxemburgilaiset urheilijat Luokka:Vuonna 1928 syntyneet Luokka:Vuonna 2021 kuolleet
Saarilampi (Vihti)

Saarilampi on erämainen järvi Vihdin kaakkoisosassa läntisellä Uudellamaalla. Sen pinta-ala on 9,4 hehtaaria. Etäisyys Nummelasta on seitsemän kilometriä itäkaakkoon ja Helsingin keskustasta 31 kilometriä länsiluoteeseen. Saarilampi kuuluu Nuuksion kansallispuistoon.Saarilampi. Järviwiki. Viitattu 13.7.2021. == Maantiede == Saarilammen pituus lounaasta koilliseen on 750 metriä, järvi levenee koillista kohden. Järven eteläosassa sijaitsee noin 80 aarin laajuinen saari. Saarilammen rannat ovat rakentamatonta metsämaata, kuten myös saari. Järven ympäristössä sijaitsee vastaavanlaisia pienehköjä metsäjärviä, kuten Kurjolampi lännessä, Liukoi koillisessa, Vähä-Saarilampi idässä ja Valklampi kaakossa. Etelässä sijaitsee Heinässuo. Saarilampi (22.004.1.006) kuuluu Palojärvenkosken alueeseen (22.004), joka on kolmannen jakovaiheen vesistö Siuntionjoen vesistössä (22). Saarilampi on Siuntionjoen vesistön koillisia vakavesiä.Siuntionjoki (22). Järviwiki. Viitattu 13.7.2021. == Lähteet == Luokka:Vihdin järvet Luokka:Siuntionjoen vesistö Luokka:Nuuksion kansallispuisto
Nokia XR20

Nokia XR20 on HMD Globalin 27. heinäkuuta 2021 julkistama älypuhelin. Puhelimen ennakkomyynti alkoi julkistuspäivänä ja se tuli Suomessa myyntiin 529 tai 599 euron suositushinnalla muistiversiosta riippuen. Puhelimessa on kahdeksanydinprosessori ja 6,67 tuuman näyttö. Tallennustilaa on valittavana 64 tai 128 gigatavua ja keskusmuistia neljä tai kuusi gigatavua. Tallennustila on laajennettavissa enintään 512 gigatavun microSD-kortilla. Puhelimessa on kaksi takakameraa, joista toinen on 48 megapikselin kamera ja toinen 13 megapikselin ultralaajakulmakamera. Etukameran tarkkuus on kahdeksan megapikseliä. Sormenjälkitunnistin on sijoitettu laitteen kylkeen. Akun kapasiteetti on 4 360 milliampeerituntia ja se tukee 18 watin pikalatausta ja 15 watin langatonta latausta. Käyttöjärjestelmänä on Android 11. Puhelimelle on luvattu kolme vuotta versiopäivityksiä ja neljä vuotta tietoturvapäivityksiä. Puhelin on tehty rakenteeltaan erityisen kestäväksi. Se on pölyn- ja vedenkestävä ja sen IP-luokitus on 68. Laite kestää 30 minuutin upotuksen 1,5 metrin syvyyteen ja pudotuksen 1,8 metristä. == Lähteet == == Aiheesta muualla == *Nokia XR20 Nokian sivuilla XR20 XR20 Luokka:Vuoden 2021 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet